**ОБЩИНСКА ИЗБИРАТЕЛНА КОМИСИЯ – КАМЕНО**

**Р Е Ш Е Н И Е**

№.126/08.10.2015г.

ОТНОСНО: Заличаване на регистрацията на **ДИМИТЪР АНДОНОВ НИКОЛОВ ЕГН ..........................** като кандидат за кмет на кметство с. Трояново, Община Камено, предложен от партия **ДВИЖЕНИЕ ЗА ПРАВА И СВОБОДИ**, за участие в изборите на 25 октомври 2015 год

С решение №80/22.09.2015 год., ОИК Камено регистрира за участие в изборите за кмет на кметство с. Трояново, Община Камено на 25 октомври 2015 год., предложения от **партия ДВИЖЕНИЕ ЗА ПРАВА И СВОБОДИ кандидат**, както следва: **ДИМИТЪР АНДОНОВ НИКОЛОВ ЕГН ...........................**

Със заповед №РД-09-399/21.08.2015 год. на Кмета на Община Камено е заличена адресната регистрация на горепосоченото лице по постоянен и настоящ адрес в с.Трояново, Община Камено, ул.“Н.Вапцаров“ №5. По повод предявена жалба от Димитър Андонов Николов срещу така постановената заповед е образувано адм.дело №1763/2015 год. по описа на Административен съд Бургас. Административен съд Бургас със свое решение №1405/06.10.2015 год., постановено по адм. дело №1763/2015 год. е отхвърлил жалбата на Димитър Андонов Николов против заповед №РД-09-399/21.08.2015 год. на Кмета на Община Камено с която е заличена адресната регистрация на лицето по постоянен и настоящ адрес в с.Трояново, Община Камено, ул.“Н.Вапцаров“ №5. Така постановеното съдебно решение е окончателно и не подлежи на обжалване. Предвид на това заповед №РД-09-399/21.08.2015 год. на Кмета на Община Камено е влязла в сила.

Съгласно разпоредбата на чл.397 ал.1 Изборния кодекс право да бъдат избирани за общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода и са живели най-малко през последните 6 месеца в съответното населено място.

Към настоящият момент горепосоченото лице е с адресна регистрация с. Трояново, ул. „Н. Вапцаров“ №6, но адресната регистрация е от дата 29.05.2015 год., а предходната му регистрация по постоянен и настоящ адрес в с.Трояново, Община Камено, ул.“Н.Вапцаров“ №5 е заличена.

 В изпълнение на решение №1405/06.10.2015 год., постановено по адм. дело №1763/2015 год. по описа на АСБ и като взе предвид горепосочената заповед №РД-09-399/21.08.2015 год. на Кмета на Община Камено с която е заличена адресната регистрация на лицето по постоянен и настоящ адрес в с.Трояново, Община Камено, ул.“Н.Вапцаров“ №5, ОИК Камено счита, че лицето не отговаря на изискванията на чл.397 ал.1 в частта „и са живели най-малко през последните 6 месеца в съответното населено място“ във връзка с пар.1 т.5 от ДР на Изборния кодекс съгласно който „Живял най-малко през последните 6 месеца в съответното населено място" по смисъла на чл. 397 е: а) български гражданин, който има адресна регистрация по постоянен и настоящ адрес на територията на съответната община или кметство; б) български гражданин, който има постоянен и настоящ адрес в различни общини или кметства на територията на Република България към дата 6 месеца преди датата на произвеждане на изборите.

Предвид на горното и на основание чл.87, ал.1, т.15 Изборния кодекс, чл.397 ал.1 във връзка с пар.1 т.5 от ДР на ЗУТ, решение № 1632-МИ/31.08.2015 год. и Решение № 2000-МИ/08.09.2015 год. на Централната избирателна комисия, Общинска избирателна комисия Камено

**РЕШИ:**

 Заличава регистрацията на **ДИМИТЪР АНДОНОВ НИКОЛОВ ЕГН ..............**като кандидат за кмет на кметство с. Трояново, Община Камено, предложен от партия **ДВИЖЕНИЕ ЗА ПРАВА И СВОБОДИ**, за участие в изборите на 25 октомври 2015 год

 Решението подлежи на обжалване пред Централната избирателна комисия в срок до три дни от обявяването му.

 Препис от решението да се изложи на информационното табло на Общинска избирателна комисия – Камено и да се публикува на интернет страницата на комисията.

Председател ОИК:

………………….

Секретар:

……………….…